
UPUTSTVO ZA LIJEK
Milprazon Plus, 2,5 mg + 25 mg, film tableta za male pse i štenad najmanje tjelesne mase 0,5 kg

Milprazon Plus, 12,5 mg + 125 mg, film tableta za pse najmanje tjelesne mase 5 kg

1.
NAZIV I ADRESA NOSIOCA DOZVOLE ZA STAVLJANJE LIJEKA U PROMET

D.S.D. „KRKA, d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

NAZIV I ADRESA PROIZVOĐAČA

Krka d.d., Novo mesto, Šmarješka cesta 6, 8501 Novo mesto, Slovenija

Krka-Farma d.o.o., V. Holjevca 20/E, 10450 Jastrebarsko, Hrvatska
2. 
NAZIV VETERINARSKOG LIJEKA

Milprazon Plus, 2,5 mg + 25 mg, film tableta za male pse i štenad najmanje tjelesne mase 0,5 kg

Milprazon Plus, 12,5 mg + 125 mg, film tableta za pse najmanje tjelesne mase 5 kg
3. 
KVALITATIVNI I KVANTITATIVNI SASTAV AKTIVNE(IH) SUPSTANCI I POMOĆNIH SUPSTANCI
Svaka film tableta sadrži:
	
	                                                                Film tablete za male pse i štenad
	Film tablete za pse
                                                                

	Aktivne supstance:
	
	

	Milbemicin oksim
	2,5 mg
	12,5 mg

	Prazikvantel
	25  mg
	125  mg


Tablete za male pse i štenad: blijedo žućkasto-smeđe, ovalne, bikonveksne, prošarane, film tablete, s podionom crtom na jednoj strani.

Tablete se mogu podijeliti na jednake polovine.
Tablete za pse: blijedo žućkasto-smeđe, ovalne, bikonveksne, prošarane, film tablete.

4. 
INDIKACIJE

Terapija mješovitih infekcija odraslim oblicima sljedećih vrsta cestoda i nematoda:
- Cestode (pantljičare):
Dipylidium caninum

Taenia spp.

Echinococcus spp.

Mesocestoides spp.

- Nematode (valjkasti crvi):
Ancylostoma caninum
Toxocara canis

Toxascaris leonina

Trichuris vulpis

Crenosoma vulpis (smanjenje stepena infekcije)
Angiostrongylus vasorum (smanjenje stepena infekcije nerazvijenim odraslim oblicima (L5) i odraslim oblicima parazita; vidjeti specifične programe liječenja i sprečavanja bolesti u dijelu „Doziranje za svaku ciljnu vrstu, put(evi) i način primjene“).
Thelazia callipaeda (vidjeti specifične programe liječenja i sprečavanja bolesti u dijelu „Doziranje za svaku ciljnu vrstu, put(evi) i način primjene“).
Ovaj lijek takođe se može koristiti i za sprečavanje srčane dirofilarioze (Dirofilaria immitis), ako  je indikovana istovremena terapija protiv cestoda.

5.
KONTRAINDIKACIJE

Tablete za male pse i štenad se ne koriste kod štenadi mlađe od 2 nedjelje i/ili ako im je tjelesna masa manja od 0,5 kg.

Tablete za pse se ne koriste kod pasa tjelesne mase manje od 5 kg.

Ne koristiti lijek u slučaju preosjetljivosti na neku od aktivnih supstanci ili na bilo koju pomoćnu supstancu.
Takođe treba pogledati dio „Posebna upozorenja“.
6. 
NEŽELJENA DEJSTVA
U vrlo rijetkim slučajevima su nakon primjene kombinacije milbemicin oksima i prazikvantela         kod pasa primijećeni sistemski znaci (poput letargije), neurološki znaci (poput tremora mišića i ataksije) i/ili želudačno-crijevni znaci ( kao što su povraćanje, dijareja, anoreksija i hipersalivacija).

U vrlo rijetkim slučajevima  primijećene su reakcije preosjetljivosti nakon primjene ovog lijeka.

Učestalost ispoljavanja neželjenih dejstava je određena u skladu sa sljedećim pravilima:

- vrlo česta (više od 1 na 10 tretiranih životinja pokazuju neželjene reakcije)

- česta (više od 1 ali manje od 10 životinja na 100 tretiranih životinja)

- povremena (više od 1, ali manje od 10 životinja na 1000 tretiranih životinja)

- rijetka (više od 1, ali manje od 10 životinja na 10000 tretiranih životinja)

- vrlo rijetka (manje od 1 životinje na 10000 tretiranih životinja, uključujući izolovane slučajeve).

Ukoliko primijetite bilo koje ozbiljno neželjeno dejstvo, čak i ako nije navedeno u ovom uputstvu, ili mislite da lijek nije djelovao, o tome obavijestite nadležnog veterinara.

7.
CILJNE VRSTE ŽIVOTINJA
Mali psi i štenad (najmanje tjelesne mase 0,5 kg).

Psi najmanje tjelesne mase 5 kg.

8.
DOZIRANJE ZA SVAKU CILJNU VRSTU, PUT(EVI) I NAČIN PRIMJENE
Oralna upotreba.
Pse treba izmjeriti kako bi se osiguralo precizno doziranje.

Minimalna preporučena doza: 0,5 mg milbemicin oksima i 5 mg prazikvantela po kg t.m. jednokratno, oralno.
U zavisnosti od tjelesne mase psa, praktično doziranje je sljedeće:

	Tjelesna masa
	Film tablete za male pse i štenad
	Film tablete za pse 

	0,5 do 1 kg
	1/2 tablete
	

	više od 1 do 5 kg
	1 tableta
	

	više od 5 do 10 kg
	2 tablete
	

	5 do 25 kg
	
	1 tableta

	više od 25 do 50 kg
	
	2 tablete

	više od 50 do 75 kg
	
	3 tablete


Kada je istovremeno potrebna prevencija srčane dirofilarioze i terapija protiv pantljičare, ovaj lijek može da zamijeni lijek za sprječavanje srčane dirofilarioze koji sadrži jednu aktivnu supstancu.
Za liječenje invazije parazitom Angiostrongylus vasorum, milbemicin oksim treba primijeniti četiri puta u intervalima od po nedjelju dana. Kada je indikovana istovremena terapija protiv cestoda, savetuje se da se ovaj lijek da jednom i da se zatim nastavi sa lijekom koji sadrži samo milbemicin oksim, za preostale tri terapije u nedeljnim intervalima.  

U endemskim područjima primjena ovog lijeka na svake četiri nedjelje sprečava angiostrongilozu tako što redukuje broj nerazvijenih odraslih oblika (L5) i odraslih oblika parazita, kada je indikovana istovremena terapija protiv cestoda.

Za liječenje invazije Thelazia callipaeda, milbemicin oksim treba dati dva puta u razmaku od sedam dana. Kada je indikovana istovremena terapija protiv cestoda, ovaj lijek može zamijeniti monovalentni lijek koji sadrži samo milbemicin oksim.

9. 
SAVJETI ZA PRAVILNU UPOTREBU LIJEKA
Lijek treba dati sa hranom ili nakon hranjenja. Tablete su ukusne, pa ih psi obično dobrovoljno uzimaju (dobrovoljno uzimanje je utvrđeno kod više od 80% ispitivanih pasa). Ako pas ne želi dobrovoljno da uzme tabletu, ona mu se može dati direktno u usta.
10.
KARENCA
Nije primjenljivo.

11.
POSEBNE MJERE ČUVANJA

Čuvati van vidokruga i domašaja djece.
Rok upotrebe polovina tableta Milprazon Plus, 2,5 mg + 25 mg, film tableta za male pse i štenad  najmanje tjelesne mase 0,5 kg poslije prvog otvaranja unutrašnjeg pakovanja: 6 mjeseci.

Polovine tableta treba čuvati u originalnom blisteru na temperaturi do 25 °C, ali ih treba iskoristiti za sljedeću primjenu.
Čuvati u originalnom pakovanju radi zaštite od vlage. 
Ovaj veterinarski lijek ne zahtijeva posebne temperaturne uslove čuvanja.

Ovaj lijek se ne smije koristiti nakon isteka roka trajanja naznačenog na pakovanju nakon oznake „Važi do“. Rok trajanja se odnosi na poslednji dan navedenog mjeseca.
12.
POSEBNA UPOZORENJA

Posebna upozorenja za svaku ciljnu vrstu

Česta i ponovljena upotreba određene grupe antihelmintika može dovesti do razvoja rezistencije kod parazita na antihelmintike te grupe.

Preporučuje se istovremeno tretiranje svih životinja u domaćinstvu.
Prilikom planiranja efikasnog programa dehelmintizacije treba uzeti u obzir lokalne epizootiološke podatke i rizik od izloženosti pasa parazitima, pa se preporučuje potražiti savjet stručnjaka (npr. veterinara).

Kada je prisutna invazija D. caninum, treba razmotriti istovremenu terapiju protiv prelaznih domaćina, kao što su buve i vaši, kako bi se spriječila reinfekcija.

Posebne mjere opreza prilikom upotrebe lijeka kod životinja

Ispitivanja sprovedena sa milbemicin oksimom pokazuju da je granica bezbjedne primjene kod nekih pasa rase Koli ili srodnih rasa niža, nego za pse ostalih rasa. Kod ovih pasa treba se striktno pridržavati preporučene doze.

Podnošljivost lijeka kod mlade štenadi ovih rasa nije ispitana.

Klinički znaci kod pasa rase Koli slični su onima koji su uočeni u opštoj populaciji pasa nakon predoziranja.
Liječenje pasa sa velikim brojem cirkulišućih mikrofilarija može ponekad dovesti do pojave reakcija preosjetljivosti, kao što su blijede sluznice, povraćanje, drhtavica, otežano disanje ili  prekomjerno lučenje pljuvačke. Ove reakcije povezane su sa oslobađanjem proteina iz uginulih ili umirućih mikrofilarija i ne predstavljaju direktno toksično dejstvo lijeka. Zbog toga se ne preporučuje primjena ovoga lijeka kod pasa sa mikrofilarijemijom.

U područjima sa rizikom od pojave srčane dirofilarioze, ili kada se zna da pas putuje odnosno da dolazi iz takvih oblasti, prije upotrebe ovog lijeka se savjetuje konsultovanje sa veterinarom kako bi se isključilo prisustvo istovremene infestacije nematodom Dirofilaria immitis. U slučaju pozitivne dijagnoze, prije primjene ovog lijeka treba primijeniti terapiju protiv odraslih oblika Dirofilaria immitis.
Nisu sprovedena ispitivanja na jako slabim psima ili psima sa težim poremećajem funkcije bubrega ili jetre. Ne preporučuje se primjena lijeka kod ovih životinja ili se lijek može dati samo na osnovu procjene veterinara o odnosu koristi i rizika.

Infekcija pantljičarom kod pasa mlađih od 4 nedjelje nije uobičajena. Stoga tretman životinja mlađih od 4 nedjelje lijekom koji sadrži kombinaciju ovih aktivnih supstanci ne mora biti neophodan.

S obzirom da su tablete aromatizovane, treba ih čuvati na sigurnom mjestu van domašaja životinja.
Posebna upozorenja za lica koja primjenjuju veterinarski lijek na životinjama

Tablete mogu biti štetne za djecu , ako ih nehotično progutaju. Kako bi se spriječilo da djeca pristupe lijeku, tabletame ne treba davati u prisustvu djece i treba ih čuvati van vidokruga i domašaja djece.

U slučaju nehotičnog gutanja jedne ili više tableta odmah treba potražiti savjet ljekara i pokazati mu uputstvo za upotrebu ovog lijeka ili pakovanje.
Nakon upotrebe lijeka treba oprati ruke.

Ehinokokoza predstavlja opasnost za ljude. S obzirom da je ehinokokoza bolest koja se prijavljuje Svjetskoj organizaciji za zdravlje životinja (OIE – World Organisation for Animal Health), treba se pridržavati specifičnih smjernica za liječenje, praćenje stanja i zaštitu ljudi, propisanih ili dobijenih od mjerodavnih nadležnih tijela (npr.  stručnjaka ili instituta za parazitologiju).
Upotreba tokom graviditeta i  laktacije

Ovaj lijek se može primijeniti kod priplodnih pasa, uključujući gravidne kuje i kuje u laktaciji.

Interakcije sa drugim ljekovima i druge vrste interakcija
Nisu primijećene interakcije nakon primjene preporučene doze makrocikličnog laktona selamektina tokom terapije kombinacijom milbemicin oksima i prazikvantela u preporučenoj dozi. U nedostatku drugih ispitivanja, savjetuje se oprez u slučaju istovremene primjene ovog lijeka sa drugim makrocikličnim laktonima. Takođe, ova vrsta ispitivanja nije sprovedena na  životinjama u fazi reprodukcije.
Predoziranje (simptomi, hitne mjere koje treba preduzeti, antidoti)
Nijesu zabilježeni simptomi drugačiji od onih koji su primijećeni nakon primjene propisane doze          (vidjeti dio “Neželjena dejstva”).

13.
POSEBNE MJERE OPREZA PRI ODLAGANJU NEUPOTREBLJENOG LIJEKA ILI OTPADNIH MATERIJALA, AKO IH IMA

Ljekove ne treba bacati u otpadne vode ili kućni otpad. 
Pitajte veterinara ili farmaceuta kako da odložite lijek koji vam više nije potreban. Ove  mjere pomažu u zaštiti životne sredine.

Ovaj lijek ne smije dospjeti u otvorene vode jer to može biti opasno za ribe i druge vodene organizme.

14.
DATUM POSLEDNJEG ODOBRENJA TEKSTA UPUTSTVA ZA LIJEK

06.06.2023. godine
15. 
OSTALE INFORMACIJE

Pakovanje
Kartonska kutija koja sadrži 12 blistera sa po 4 tablete (ukupno 48 tableta).
Režim izdavanja lijeka 

Na veterinarski recept.
ATCvet kod

QP54AB51
Broj i datum dozvole
Milprazon Plus, 2.5 mg + 25 mg, film tableta za male pse i štenad najmanje tjelesne mase 0.5 kg, blister, 48 (12x4) film tableta: 2040/23/47 – 7973 od 06.06.2023. godine 

Milprazon Plus, 12,5 mg + 125 mg, film tableta za pse najmanje tjelesne mase 5 kg, blister, 48 (12x4) film tableta: 2040/23/48 – 7974 od 06.06.2023. godine

